Τάρτα με χόρτα, τραχανά και γραβιέρα Νάξου
Ξινός αλευρένιος τραχανάς σε τάρτα; Και όμως. Σε αυτή την πρωτότυπη τάρτα τον συνδυάζουμε με χόρτα και γραβιέρα Νάξου.
1½ φλιτζ. τσαγιού καλαμποκάλευρο, 1½ φλιτζ. τσαγιού αλεύρι για όλες τις χρήσεις, 100 ml χλιαρό γάλα, 100 ml ελαιόλαδο, 100 ml χλιαρό νερό, 1 κοφτό κουτ. γλυκού μπέικιν πάουντερ, αλάτι και πιπέρι, 800 γρ. χόρτα και μυρωδικά εποχής (σπανάκι, σέσκουλα, λάπαθα, μυρώνια, καυκαλήθρες κ.λπ.), καθαρισμένα, χοντροκομμένα, 2 ξερά κρεμμύδια, σε ψιλά καρέ, 50 ml ελαιόλαδο, 300 γρ. γραβιέρα Νάξου ή άλλη που μας αρέσει, 1/2 φλιτζ. τσαγιού ξινός αλευρένιος τραχανάς, 3 αυγά, κατά προτίμηση βιολογικά, 100 ml γάλα
Για να φτιάξουμε τάρτα με χόρτα, τραχανά και γραβιέρα Νάξου ξεκινάμε με τη βάση και, σε μια μεγάλη λεκάνη, ανακατεύουμε το αλεύρι με το μπέικιν, αλάτι και φρεσκοτριμμένο πιπέρι. Περιχύνουμε με το ελαιόλαδο και το γάλα και αρχίζουμε να ζυμώνουμε ρίχνοντας σιγά-σιγά το νερό, έως ότου γίνει μια μαλακιά ζύμη, η οποία δεν κολλάει στα χέρια. Τη σκεπάζουμε με πετσέτα και την αφήνουμε για 1/2 ώρα στην άκρη.Βάζουμε σε μια φαρδιά και ρηχή κατσαρόλα το ελαιόλαδο με τα κρεμμύδια, 100 ml νερό, αλάτι, και όταν αρχίσει να βράζει, χαμηλώνουμε τη φωτιά, σκεπάζουμε την κατσαρόλα με το καπάκι και μαγειρεύουμε τα κρεμμύδια για περίπου 15 λεπτά μέχρι να μαραθούν και να μείνουν με το λάδι τους.Προσθέτουμε τα χόρτα, ανακατεύουμε καλά, σκεπάζουμε την κατσαρόλα και αφήνουμε 5 λεπτά έως ότου μαραθούν ελαφρώς. Αλατοπιπερώνουμε.Προσθέτουμε τον τραχανά, ανακατεύουμε και αποσύρουμε από τη φωτιά. Αφήνουμε το μείγμα να κρυώσει ελαφρώς.Σε ένα μπολ χτυπάμε τα αυγά μέχρι να ασπρίσουν και προσθέτουμε το γάλα, λίγο αλάτι, πιπέρι και τη γραβιέρα. Ανακατεύουμε ελαφρώς.Προθερμαίνουμε το φούρνο στους 160° C. Ανοίγουμε τη ζύμη σε φύλλο πάχους 1/2 εκ. Λαδώνουμε ένα ταψί 28 εκ. και στρώνουμε μέσα τη ζύμη, ώστε να καλύπτει καλά και τα τοιχώματα. Από πάνω απλώνουμε το μείγμα με τα χόρτα και τέλος το μείγμα αυγών - γραβιέρας. Ψήνουμε την τάρτα για περίπου 50 λεπτά, μέχρι να ροδίσει και να ψηθεί και η βάση.Προτού την κόψουμε, την αφήνουμε να κρυώσει ελαφρώς.
Αλεύρι (ζύμες),Διάφορα χόρτα εποχής,Ζυμαρικά